达曙不寐。擢南户部主政，当是时吏等分为九一，北铨九，南五部，公之戆直竟居九。公欲请养家居，封公止之曰：季子诸孙皆在左右，且尔兄楠在京师，勉赴白下，官有要散，皆靖共之地也。公遵命往，以仲冬病卒滁州。无子，封公命以季子子之。公长于诗，有开元、大历之风沙。随吕公坤来永城，初馆于封公家，公甫八岁，英伟不凡，吕公异之。及后登贤书，常谓吕公曰：穷通命也，利钝时也，须自立根基，不随人俯仰，然后可以天下为己任。吕公推重之。